यूरोपीय गोल्डन बूट विजेता लुईस सुआरेज़: “मैं विश्व की सर्वश्रेष्ठ टीम में हूँ”
एफसी बार्सिलोना के स्ट्राइकर लुईस सुआरेज़ ने गुरुवार को अपने करियर का दूसरा यूरोपीय गोल्डन बूट ख़िताब जीता। 2015-16 के सीजन में सुआरेज़ ने सर्वश्रेष्ठ प्रदर्शन करते हुए कैटालान क्लब के लिए खेलते हुए ला लीगा के 35 मैचों में 40 गोल किये जिसके फलस्वरूप बार्सिलोना ने ला लीगा का ख़िताब जीता था।
“ मैंने नहीं सोचा था कि मैं टॉप स्कोरर बन जाऊंगा। मैंने केवल चैंपियन बनने के बारे में सोचा था, चैंपियंस लीग जीतने के बारे में सोचा था, जो मैंने किया,” सुआरेज़ ने बार्सिलोना में हुए पुरस्कार वितरण समारोह में कहा।
उरुगुए का यह अंतर्राष्ट्रीय खिलाडी वर्तमान फुटबॉल की सबसे खतरनाक आक्रमण तिकड़ी का हिस्सा हैं। लिवरपूल के भूतपूर्व फॉरवर्ड ने कहा कि मेस्सी और नेमार के साथ खेलने के अपने फायदे हैं परन्तु अपनी उपलब्धियों का श्रेय मुझे मिलना चाहिए।
“ मेरे पास ऐसे साथी खिलाडी हैं जो इन चीजों को आसान बना देते हैं परन्तु मैं अपने आप को भी इसके लिए श्रेय दूंगा कि यह करने की आवश्यकता है और आपको सही स्थान पर उपस्थित रहना पड़ेगा,” सुआरेज़ ने कहा।
उस सीजन को देखते हुए, जिसमें उन्होंने सभी प्रतियोगिताओं में 53 उपस्थितियों में अद्भुत 59 गोल किये हैं, सुआरेज़ ने अपना पसंदीदा पाल चुना: “ बहुत से गोल हैं गो काफी बढ़िया थे, महत्वपूर्ण भी थे, परन्तु जो गोल मुझे पसंद थे, दो रिआल मेड्रिड के विरूद्ध और एक ऐथलेटिको मेड्रिड के विरूद्ध, वो इसी कारणवश थे कि उनसे हमें लीग में ऊपर बने रहने में सहायता मिली।”
सुआरेज़ ने पिछली बार यह ख़िताब 2013-14 में लिवरपूल के लिए खेलते हुए जीता था तब उन्हें यह पुरस्कार संयुक्त रूप से रिआल मेड्रिड के क्रिस्टियानो रोनाल्डो के साथ दिया गया था। हालांकि, इस बार वो दूसरे स्थान पर काबिज़ अर्जेंटीना के स्ट्राइकर गोंजालो हिगुऐन से चार गोल से आगे हैं।
सुआरेज़ ने आगे कहा कि ख़िताब जीतना एकल पुरस्कारों से अधिक महत्वपूर्ण है, परन्तु इस बात का भी विश्वास जताया कि अगली बार ‘MSN’ तिकड़ी में से फिर कोई यह पुरस्कार जीतेगा।
“ मैं विश्व की सर्वश्रेठ टीम में हूँ, सर्वश्रेष्ठ खिलाडियों के साथ। जब आप कोई लक्ष्य तय करते हैं जहाँ आप पहुँच सकते हैं परन्तु प्राथमिकता एकत्रित होना और एक टीम के तौर पर ख़िताब जीतना होती है। यदि उसके साथ एकल पुरस्कार मिल जात है वह और भी अच्छा है। परन्तु यदि मैं वो नहीं हूँ जो इस ख़िताब को जीतता है तो मेस्सी या नेमार होने!” उन्होंने कहा।
लुइस सुआरेज़